Diari Oficial de la Generalitat Valenciana


Sumari del DOGV 9046, del 23-03-2021 (2021/2741)

RESOLUCIÓ de 12 de març de 2021, del director general de l'Institut Valencià de la Joventut, de concessió de la subvenció a les entitats locals incloses en la línia nominativa de S5277000, «Pla de finançament concertat amb les entitats locals», dels pressupostos de la Generalitat per a l'exercici 2021.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9046

Data del DOGV
:   23-03-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/2741


Data del document
:   12-03-2021

Organisme emissor
:   Institut Valencià de la Joventut

Tipus de document
:   Resolució

Descriptors 

:   * ajuda pública

RESOLUCIÓ de 12 de març de 2021, del director general de l'Institut Valencià de la Joventut, de concessió de la subvenció a les entitats locals incloses en la línia nominativa de S5277000, «Pla de finançament concertat amb les entitats locals», dels pressupostos de la Generalitat per a l'exercici 2021. [2021/2741]  
I. L'Estatut d'Autonomia de la Comunitat Valenciana, aprovat per la Llei orgànica 5/1982, d'1 de juliol, atribueix a la Generalitat competència exclusiva en matèria de joventut (art. 49.1.25) i d'institucions públiques de protecció i ajuda a les persones joves (art. 49.1.27) i, en el marc de l'Estatut, l'article 6 de la Llei 15/2017, de 10 de novembre, preveu que l'IVAJ és l'organisme encarregat de coordinar la política de joventut en l'àmbit territorial de la Comunitat Valenciana. D'altra banda, l'article 35 de la mateixa Llei 15/2017, també atribueix als ajuntaments una sèrie de competències en matèria de joventut.  
La política juvenil que desenvolupa l'Institut Valencià de la Joventut (IVAJ) s'emmarca en la participació de la joventut d'una manera lliure i eficaç, i propicia el marc adequat per al seu desenvolupament social, polític, econòmic i cultural, tal com estableix l'article 48 de la Constitució.  
II. L'IVAJ, regulat per la Llei 15/2017, de 10 de novembre, de la Generalitat, de polítiques integrals de joventut, té entre les seues funcions la d'impulsar la prestació de serveis a la joventut, des del sector públic, i fomentar les relacions i la cooperació amb els ajuntaments, i també entre els municipis.  
La Xarxa Jove és el sistema públic valencià de serveis a la joventut, té caràcter de servei públic essencial, perquè se'n deriven prestacions indispensables per a satisfer les necessitats bàsiques personals i millorar les condicions de la qualitat de vida de la joventut, d'acord amb la modificació introduïda en la Llei 15/2017 per la Llei 3/2020, de 30 de desembre, de la Generalitat, de mesures fiscals, de gestió administrativa i financera i d'organització de la Generalitat per a 2021.  
  
De conformitat amb la Llei 15/2017, les polítiques de joventut es dissenyaran integralment perquè s'ocupen de tots els àmbits vitals i socials de la joventut, i també transversalment, és a dir, des de tots els departaments de les administracions públiques. També estaran arrelades en el territori i es basaran en el principi de proximitat, per a garantir un major i millor servei directe a les persones joves. A més, tindran en compte les diferents realitats territorials i prestaran una atenció especial a les especificitats de l'àmbit rural. D'acord amb el que disposa l'article 39 de la llei, la Xarxa Jove la componen la Generalitat, tots els ajuntaments de la Comunitat Valenciana i les administracions locals que tinguen entre els seus objectius la intervenció en joventut.  
  
El Pla concertat de joventut 2019-2023 de municipalització de les polítiques integrals de joventut, aprovat pel Consell Rector de l'IVAJ en la reunió del dia 16 d'octubre de 2018, inclou, entre altres punts, l'atorgament de subvencions perquè les entitats locals procedisquen a la contractació o el nomenament de professionals de joventut, dels grups A i B, per a l'any 2021, amb funcions, en el cas del grup A, de planificació, coordinació i organització de les polítiques integrals de joventut i, en el cas del grup B, d'intervenció directa amb les persones joves.  
  
Per això, l'Institut Valencià de la Joventut, en la línia nominativa S5277000, Pla de finançament concertat amb les entitats locals, dels pressupostos de la Generalitat per a l'exercici 2021, té consignats els crèdits necessaris per a donar cobertura pressupostària al finançament de les esmentades actuacions, de conformitat amb el que es preveu en l'article 168.1.A) de la Llei 1/2015 de 6 de febrer, de la Generalitat, d'Hisenda Pública, del sector públic instrumental i de subvencions.  
En virtut del que s'ha exposat, i de conformitat amb el que preveu l'article 160.4.b de la Llei 1/2015, de 6 de febrer, de la Generalitat, d'Hisenda Pública, del sector públic instrumental i de subvencions, en relació amb els articles 6 i 11 de la Llei 15/2017, de 10 de novembre, de la Generalitat, de polítiques integrals de la joventut, resolc:  
  
Primer. Objecte  
Concedir subvencions nominatives corresponents a l'exercici 2021, en concepte d'ajudes per a subvencionar el funcionament d'actuacions vinculades a la Xarxa Jove, als ajuntaments i pels imports que s'indiquen a continuació:  
  
 Beneficiari CIF Quantia  
1 Aj. Alaquàs U9946772W 47.000,00 €  
2 Aj. Albaida M3710775J 33.000,00 €  
3 Aj. Albal C4262174Y 33.000,00 €  
4 Aj. Albatera I5821233M 33.000,00 €  
5 Aj. Alberic W9994018G 33.000,00 €  
6 Aj. Alboraia T1766916C 47.000,00 €  
7 Aj. Alcalà de Xivert PI200400H 33.000,00 €  
8 Aj. Alcàsser Y0238178R 33.000,00 €  
9 Aj. Alcoi K2698831N 47.000,00 €  
10 Aj. Aldaia B2027362H 47.000,00 €  
11 Aj. Alfafar F7659756W 47.000,00 €  
12 Aj. l'Alfàs del Pi Q1202594D 33.000,00 €  
13 Aj. Algemesí V8016496X 47.000,00 €  
14 Aj. Alginet A9784011Z 33.000,00 €  
15 Aj. Almàssera N7534321T 33.000,00 €  
16 Aj. Almassora A9477791Y 33.000,00 €  
17 Aj. Almenara Q3440731S 33.000,00 €  
18 Aj. Almoradí A3880467S 33.000,00 €  
19 Aj. Almussafes E0714452G 33.000,00 €  
20 Aj. Altea O4840615J 47.000,00 €  
21 Aj. Alzira M2684771F 47.000,00 €  
22 Aj. Aspe B0682345U 33.000,00 €  
23 Aj. Ayora S0346151F 33.000,00 €  
24 Aj. Banyeres de Mariola R3167760M 33.000,00 €  
25 Aj. Benaguasil J6058149O 33.000,00 €  
26 Aj. Benejúzar I7759160T 33.000,00 €  
27 Aj. Benetússer T6078086W 33.000,00 €  
28 Aj. Benicarló I8415885G 33.000,00 €  
29 Aj. Benicàssim E3208766J 33.000,00 €  
30 Aj. Benidorm E7618700Y 47.000,00 €  
31 Aj. Benifaió M8575868A 33.000,00 €  
32 Aj. Benigànim C7541290Y 33.000,00 €  
33 Aj. Benissa T6838266B 33.000,00 €  
34 Aj. Bétera T9760400H 47.000,00 €  
35 Aj. Betxí R7447942E 33.000,00 €  
36 Aj. Bigastro M3129541T 33.000,00 €  
37 Aj. Borriana N1741099I 33.000,00 €  
38 Aj. Borriol W7991568G 33.000,00 €  
39 Aj. Buñol Y5278810R 33.000,00 €  
40 Aj. Burjassot H4776232X 33.000,00 €  
41 Aj. Callosa de Segura M1929733C 33.000,00 €  
42 Aj. Callosa D'en Sarrià Q2003113T 33.000,00 €  
43 Aj. Calp L6462215Q 47.000,00 €  
44 Aj. Canals S3744604X 33.000,00 €  
45 Aj. Canet d'en Berenguer E9496234Q 33.000,00 €  
46 Aj. Carcaixent A1117271Z 47.000,00 €  
47 Aj. Carlet N7409452Y 33.000,00 €  
48 Aj. Castalla Q1738833S 33.000,00 €  
49 Aj. Castelló de la Plana Q2690020Q 33.000,00 €  
50 Aj. Catarroja K6269357F 47.000,00 €  
51 Aj. Catral J7056436H 33.000,00 €  
52 Aj. Cheste I5981336X 33.000,00 €  
53 Aj. Chiva Q1474896C 33.000,00 €  
54 Aj. Cocentaina S5304017W 33.000,00 €  
55 Aj. Cox G3185175D 33.000,00 €  
56 Aj. Crevillent Q0771361E 47.000,00 €  
57 Aj. Cullera G9352643J 47.000,00 €  
58 Aj. Dénia A6285711V 47.000,00 €  
59 Aj. Dolores O4370645U 33.000,00 €  
60 Aj. el Campello R6692917S 47.000,00 €  
61 Aj. el Pinós S0060282G 33.000,00 €  
62 Aj. Elda X3309303V 47.000,00 €  
63 Aj. Finestrat E0613442L 33.000,00 €  
64 Aj. Foios G7175205A 33.000,00 €  
65 Aj. Gandia I2822050L 33.000,00 €  
66 Aj. Gata de Gorgos W4428175S 33.000,00 €  
67 Aj. Godella U9732383B 33.000,00 €  
68 Aj. Guadassuar X6048356O 33.000,00 €  
69 Aj. Guardamar del Segura F6304809Y 33.000,00 €  
70 Aj. Ibi X9134185R 33.000,00 €  
71 Aj. l'Alcúdia de Crespins K0076371V 33.000,00 €  
72 Aj. la Vall D'uixó R5785498U 47.000,00 €  
73 Aj. la Nucia B2910619L 33.000,00 €  
74 Aj. la Pobla de Farnals I2653741I 33.000,00 €  
75 Aj. la Pobla de Vallbona S0960575G 47.000,00 €  
76 Aj. la Vila Joiosa V9424077W 33.000,00 €  
77 Aj. l'Alcora R4087753W 33.000,00 €  
78 Aj. l'Alcúdia G5254828X 33.000,00 €  
79 Aj. l'Eliana Z4004002D 33.000,00 €  
80 Aj. Llíria F2662902T 47.000,00 €  
81 Aj. l'Olleria E4338498F 33.000,00 €  
82 Aj. Manises Z7297172U 33.000,00 €  
83 Aj. Massamagrell M5988137Z 33.000,00 €  
84 Aj. Massanassa W6817183H 33.000,00 €  
85 Aj. Meliana B2597449B 33.000,00 €  
86 Aj. Mislata J4493405A 33.000,00 €  
87 Aj. Moncada Z8935213T 33.000,00 €  
88 Aj. Moncofa G6117819I 33.000,00 €  
89 Aj. Monforte del Cid X8971783O 33.000,00 €  
90 Aj. Monòver D2011113B 33.000,00 €  
91 Aj. Montserrat V2664417B 33.000,00 €  
92 Aj. Muro de Alcoy C1688426C 33.000,00 €  
93 Aj. Museros B4147590G 33.000,00 €  
94 Aj. Mutxamel L3335754G 47.000,00 €  
95 Aj. Nàquera A7104590A 33.000,00 €  
96 Aj. Novelda R4478356K 33.000,00 €  
97 Aj. Nules I6283254H 33.000,00 €  
98 Aj. Oliva H1114244I 47.000,00 €  
99 Aj. Onda K0881274W 47.000,00 €  
100 Aj. Ondara P9031006V 33.000,00 €  
101 Aj. Onil D4739477K 33.000,00 €  
102 Aj. Ontinyent V6299433T 47.000,00 €  
103 Aj. Orihuela K9753891J 33.000,00 €  
104 Aj. Orpesa W879738F 33.000,00 €  
105 Aj. Paiporta H0726191V 33.000,00 €  
106 Aj. Paterna F7681129Z 33.000,00 €  
107 Aj. Pedreguer V7006787J 33.000,00 €  
108 Aj. Pego V8823134C 33.000,00 €  
109 Aj. Peníscola A3500245L 33.000,00 €  
110 Aj. Petrer S4470963T 47.000,00 €  
111 Aj. Picanya S3541786W 33.000,00 €  
112 Aj. Picassent H8985127A 47.000,00 €  
113 Aj. Pilar de la Horadada S5774090Q 47.000,00 €  
114 Aj. Puçol K6910655X 33.000,00 €  
115 Aj. el Puig de Santa Maria L2948750C 33.000,00 €  
116 Aj. Quart de Poblet Y7160851M 47.000,00 €  
117 Aj. Rafelbunyol J6895805N 33.000,00 €  
118 Aj. Redován D5243726E 33.000,00 €  
119 Aj. Requena W4266885G 47.000,00 €  
120 Aj. Riba-roja de Túria E0083612G 47.000,00 €  
121 Aj. Rocafort V0069208Y 33.000,00 €  
122 Aj. Rojales G7744665Z 33.000,00 €  
123 Aj. Sagunt A1690190Z 47.000,00 €  
124 Aj. San Antonio de Benagéber N2114177N 33.000,00 €  
125 Aj. San Fulgencio E5173687J 33.000,00 €  
126 Aj. San Miguel de Salinas N6621582Q 33.000,00 €  
127 Aj. Sant Joan d'Alacant I1076853H 47.000,00 €  
128 Aj. Sant Vicent del Raspeig W6425702R 33.000,00 €  
129 Aj. Santa Pola S6008586H 33.000,00 €  
130 Aj. Sax D4701692K 33.000,00 €  
131 Aj. Sedaví X2160534O 33.000,00 €  
132 Aj. Segorbe U2372895B 33.000,00 €  
133 Aj. Silla B9680315J 33.000,00 €  
134 Aj. Sueca P9566009R 33.000,00 €  
135 Aj. Tavernes Blanques E1147902I 33.000,00 €  
136 Aj. Tavernes de la Valldigna V1919282I 33.000,00 €  
137 Aj. Teulada V3943983Z 33.000,00 €  
138 Aj. Torreblanca N2294981M 33.000,00 €  
139 Aj. Torrent T1652120Q 33.000,00 €  
140 Aj. Torrevieja N6689217T 33.000,00 €  
141 Aj. Turís H3449634Q 33.000,00 €  
142 Aj. Utiel Z2897965O 33.000,00 €  
143 Aj. Vilamarxant U6000933U 33.000,00 €  
144 Aj. Vila-real V5917662E 33.000,00 €  
145 Aj. Villena H2293606J 33.000,00 €  
146 Aj. Vinaròs L3105480D 47.000,00 €  
147 Aj. Xàbia B7664266N 47.000,00 €  
148 Aj. Xàtiva R0623561X 47.000,00 €  
149 Aj. Xeraco Q2332265A 33.000,00 €  
150 Aj. Xirivella A5403318M 33.000,00 €  
151 Aj. Xixona M5662992I 33.000,00 €  
 Total 5.487.000,00 €  
  
  
  
Segon. Finançament i crèdit pressupostari  
El finançament de les esmentades actuacions s'imputarà a la línia nominativa de subvenció S5277000, «Pla de finançament concertat amb entitats locals?, inclosa en la Llei 4/2020, de 30 de desembre, de pressupostos de la Generalitat per a l'exercici 2021, en el capítol 4 del pressupost de l'IVAJ, que té com a objectiu subvencionar el funcionament d'actuacions vinculades a la Xarxa Jove.  
Programa: IVAJ Secció 16: ?Pla de finançament concertat amb entitats locals?.  
Aplicació pressupostària: 16.00905. G4.  
Línia de subvenció: S5277000.  
Import màxim: 5.487.000 € (cinc milions quatre-cents huitanta-set mil euros).  
  
Tercer. Procediment  
L'entitat beneficiària haurà de sol·licitar la subvenció en el document que s'inclou com a annex I. Aquest document, degudament emplenat i signat, haurà de tramitar-se amb certificat, utilitzant els mitjans electrònics facilitats pels servidors d'informació de la Generalitat, de conformitat amb el que es preveu en el Decret 220/2014, de 12 de desembre, del Consell, pel qual s'aprova el Reglament d'administració electrònica de la Comunitat Valenciana (http://www.gva.es/va/inicio/procedimientos'id\_proc=20068).  
  
Quart. Obligacions de l'entitat beneficiària  
Cadascuna de les entitats beneficiàries d'aquesta subvenció quedarà obligada a:  
1. Realitzar les actuacions que s'indiquen en l'apartat cinqué d'aquesta resolució.  
2. Contractar o nomenar professionals de joventut, o bé mantindre les persones contractades o nomenades en 2020. Els perfils, la qualificació i els requisits del personal contractat o nomenat en 2021 s'especifiquen en l'apartat sisé d'aquesta resolució.  
3. Comunicar a l'IVAJ, prèviament a la data en què es faça efectiu, el nomenament o el contracte de treball subscrit (annex II) i presentar la documentació acreditativa en el termini de 10 dies, comptats des de la seua formalització.  
Les entitats en les quals aquest nomenament o contractació s'haja realitzat amb anterioritat en la publicació de la present resolució hauran de presentar l'annex II juntament amb l'annex I, amb la mateixa documentació acreditativa.  
4. Sotmetre's a les actuacions de comprovació que efectuarà l'IVAJ, així com a qualsevol altra de comprovació i control financer que puguen realitzar els òrgans de control competents, i aportar tota la informació que li siga requerida en l'exercici de les actuacions anteriors.  
5. Comunicar a l'IVAJ l'obtenció d'altres subvencions, ajudes, ingressos o recursos que financen les activitats subvencionades. Aquesta comunicació haurà d'efectuar-se només conéixer-se i, en tot cas, amb anterioritat a la justificació de l'aplicació donada als fons percebuts.  
  
6. Declarar que no està incursa en cap causa de prohibició per a obtindre la condició de beneficiària, d'acord amb el que estableix l'article 13 de la Llei 38/2003, de 17 de novembre, general de subvencions, i que ha complit les obligacions de reintegrament de subvencions que, si és el cas, se li hagueren exigit.  
7. Disposar dels llibres comptables, registres diligenciats i altres documents, degudament auditats en els termes exigits per la legislació aplicable, amb la finalitat de garantir l'adequat exercici de les facultats de comprovació i control.  
8. Conservar els documents justificatius de l'aplicació dels fons rebuts, incloent-hi els documents electrònics, en la mesura que puguen ser objecte de les actuacions de comprovació i control.  
9. Reintegrar els fons percebuts en els supòsits contemplats en l'article 37 de la Llei 38/2003, general de subvencions.  
10. Una vegada aprovat el Pla Jove pel plenari de l'ajuntament, comunicar-ho a l'IVAJ i presentar un exemplar d'aquest. Els ajuntaments que ja hagen aprovat el Pla Jove amb anterioritat, el presentaran juntament amb la sol·licitud de subvenció (annex I).  
11. Presentar, en finalitzar el període de vigència de la resolució, la memòria de les actuacions indicades en el punt cinqué d'aquesta resolució (annex III).  
12. Participar en les reunions i activitats de formació i comunicació convocades per l'IVAJ.  
13. Acordar amb l'IVAJ les accions de comunicació (mitjans, xarxes socials, material imprés, etc.) i fer constar, en totes les publicacions o accions de difusió, que són finançades per l'IVAJ. Quan l'entitat beneficiària exhibisca el seu logotip, haurà d'incloure, al costat, el de l'IVAJ i el de Xarxa Jove (http://ivaj.gva.es/va/nou-logotip-de-l-ivaj) amb la mateixa grandària i les mateixes condicions de visibilitat.  
14. Disposar dels locals o espais i dels mitjans tècnics adequats per al desenvolupament del treball de les persones nomenades o contractades.  
15. Designar una persona de l'ajuntament, que no podrà ser cap de les nomenades o contractades amb els fons d'aquesta subvenció, perquè actue com a interlocutora amb l'IVAJ en les qüestions relacionades amb el compliment de les obligacions que s'estableixen en els punts anteriors. A més, donarà la informació, orientació i suport necessaris a les persones contractades o nomenades per al desenvolupament de les funcions encomanades.  
16. Quedar, en tot cas, subjectes a les obligacions que estableix l'article 14 de la Llei 38/2003, de 17 de novembre, general de subvencions, i qualsevol altra que establisca la normativa aplicable.  
  
Cinqué. Activitats a realitzar  
Els ajuntaments beneficiaris de la present subvenció hauran de realitzar les activitats següents:  
1. Pla Jove territorial, que inclourà:  
1.1. Anàlisi de la realitat del municipi, amb els elements següents:  
  
a) Recopilació de les dades necessàries per a l'elaboració del Mapa de recursos i serveis per a joves (entitats, espais, programes, ajudes i activitats), i la seua inclusió en l'aplicació informàtica que facilitarà l'IVAJ.  
b) Recopilació de dades estadístiques referides a les persones joves del territori.  
c) Enquesta a les persones joves sobre les seues necessitats, demandes i interessos.  
d) Entrevistes a professionals de joventut i/o persones significatives en l'àmbit territorial.  
Els resultats es presentaran a les diferents entitats professionals i grups de joves del municipi.  
L'IVAJ facilitarà els models de formularis d'enquestes o entrevistes a utilitzar, a més de l'aplicació informàtica per a l'elaboració dels mapes a què fa referència l'apartat a).  
En cas que ja s'haguera realitzat aquesta activitat anteriorment, es procedirà a la revisió i actualització de les dades.  
1.2. Organització d'un Fòrum Jove, com a eina de participació mitjançant la qual les administracions públiques i les persones joves dialoguen i treballen, conjuntament, per a construir les polítiques públiques territorials i sectorials, i on es presentaran també els resultats de l'anàlisi de la realitat o de la revisió i l'actualització de les dades.  
  
1.3. Redacció i aprovació del Pla Jove: es tindran en compte les dades obtingudes i les opinions aportades durant el procés d'anàlisi de la realitat, en el Fòrum Jove i en qualsevol altre procés participatiu que es duga a terme.  
2. Programes de joventut: una vegada aprovat el Pla Jove territorial, i d'acord amb aquest, es duran a terme, en l'àmbit del municipi, els següents programes:  
2.1. Educació en la participació: mitjançant la realització de les funcions següents:  
a) Facilitar el contacte i la col·laboració entre associacions i/o grups de joves del municipi.  
b) Realitzar un programa de foment de la participació en:  
1. Instituts d'Educació Secundària (IES)  
2. Centres juvenils  
3. Associacions  
4. Grups de joves  
c) Fomentar una participació més activa de les persones joves en tots els àmbits.  
d) Impulsar i promoure la realització de trobades entre les persones joves i les diferents administracions, amb la finalitat de trobar un espai de diàleg i de treball conjunt.  
e) Donar suport al consell local de joventut, o a les associacions o grups de joves per a la seua creació.  
2.2. Oci educatiu: amb la realització de les funcions següents:  
a) Mantindre contacte i coordinar-se amb les entitats i el personal tècnic que intervinga en aquest àmbit dins del municipi, donar suport a les seues actuacions i impulsar la participació de les persones joves.  
b) Donar suport a les persones joves en l'organització i implementació d'activitats d'oci educatiu.  
c) Realitzar activitats d'oci educatiu, de forma continuada, amb grups de joves.  
2.3. Informació juvenil: mitjançant la realització de les funcions següents:  
a) Foment de la participació de les persones joves en la selecció, elaboració, tractament i difusió de la informació, especialment mitjançant la realització de programes de corresponsals.  
b) Detecció de necessitats informatives de les persones joves.  
c) Col·laboració amb el personal tècnic dels serveis d'informació juvenil d'altres municipis per a la difusió d'informació sobre activitats, recursos, serveis i campanyes pròpies o de la Generalitat dirigides a joves.  
d) Seguiment, avaluació i informe de les activitats, campanyes, actuacions i programes que es realitzen, utilitzant els models que facilite l'IVAJ.  
2.4. Voluntariat: col·laboració amb les entitats de voluntariat del municipi per a la promoció del voluntariat.  
2.5. Educació en valors: campanyes de sensibilització i educació en valors utilitzant els recursos del programa M'Importa de l'IVAJ i els que puguen oferir altres administracions i entitats, especialment les d'àmbit local.  
2.6. Carnet Jove: mitjançant la realització de les funcions següents:  
a) Promoure que es conega entre la població jove i facilitar-hi l'accés.  
b) Fomentar l'adhesió al Carnet Jove d'entitats i empreses del municipi.  
2.7. Bones pràctiques: detecció, foment i difusió de bones pràctiques de joventut.  
  
Sisé. Característiques del personal  
1. Les persones contractades o nomenades, s'integraran en el departament de joventut de l'ajuntament per a la realització del Pla Jove i dels programes indicats en els punts anteriors, i duran a terme les activitats genèriques següents:  
a) Informar i assessorar les persones responsables de la regidoria competent en matèria de joventut i al personal tècnic, sobre les activitats, recursos, serveis, programes i convocatòries de la Generalitat que puguen interessar a les persones joves.  
b) Donar suport al treball dels diferents serveis de la Generalitat en el municipi, en tots els programes, activitats i campanyes dirigides a joves i adolescents, o que els afecten.  
c) Qualsevol altra que tinga com a objectiu desenvolupar, integrar i coordinar més eficientment les polítiques públiques de la Comunitat Valenciana que incideixen en la població jove.  
2. La incorporació del personal tècnic finançat per aquesta subvenció no podrà implicar, en cap cas, la reducció de la plantilla que, de manera efectiva, treballa en el departament de joventut, ni del que s'inclou en la relació de llocs de treball de l'ajuntament. Tampoc podrà suposar una reducció en el pressupost que, amb caràcter previ a la subvenció, l'ajuntament tenia consignat per a joventut.  
Els processos de selecció es faran tenint en compte les funcions pròpies de les polítiques de joventut que ha d'exercir el personal contractat o nomenat, i els requisits d'aquest personal s'ajustaran el que estableix el Pla concertat de joventut 2019-2023, de municipalització de les polítiques integrals de joventut.  
3. El personal que es contracte o nomene s'ajustarà als perfils professionals següents:  
a) Tècnic o tècnica de joventut (grup A): persona amb funcions de planificació, coordinació, organització i avaluació de les polítiques integrals de joventut. Haurà d'estar en possessió de titulació universitària en Educació Social, Treball Social, Psicologia, Pedagogia o Magisteri. També serà vàlida qualsevol altra titulació universitària superior, sempre que la persona compte amb un mínim de tres anys d'experiència en l'àmbit de joventut i formació en polítiques integrals de joventut i desenvolupament comunitari, d'entre les que s'especifiquen en el punt 6.  
b) Tècnic o tècnica de joventut (grup B): persona que intervé directament amb joves, amb funcions de dissenyar, implementar i avaluar activitats dirigides a la població juvenil i de dinamitzar grups de joves.  
  
Haurà d'estar en possessió del títol de cicle formatiu de grau superior de Formació Professional, en concret, Tècnic o Tècnica Superiors en Animació Sociocultural i Turística, Tècnic o Tècnica Superiors en Integració Social, Tècnic o Tècnica Superiors en Animació Sociocultural o qualsevol altra titulació de la mateixa família professional.  
4. La contractació o nomenament d'aquest personal haurà de realitzar-se mitjançant un procediment selectiu en el qual es garantisquen els principis d'igualtat, mèrit, capacitat i publicitat. Es valorarà com a mèrit la formació i l'experiència específica en polítiques integrals de joventut i desenvolupament comunitari, incloent-hi actuacions de voluntariat.  
  
5. Per a la contractació o nomenament de nou personal del grup B serà necessari que estiga contractada o nomenada per l'ajuntament una persona amb el perfil professional de tècnic o tècnica de joventut de grup A, indicat en el punt 2.a).  
6. Per a acreditar l'experiència en l'àmbit de joventut a la qual es fa referència en el punt 4 i la formació específica indicada en el punt 3.a), s'utilitzaran els criteris següents:  
- Haver treballat en administracions o entitats públiques o privades realitzant funcions de planificació, coordinació, organització i avaluació de programes, activitats i serveis dirigits a població d'entre 12 i 30 anys.  
  
- Haver realitzat formació en polítiques integrals de joventut: màsters i cursos de postgrau, títols universitaris o cicles formatius que aborden totalment o sectorialment les polítiques de joventut i les seues metodologies.  
- Haver realitzat el curs de dinamització d'activitats de temps lliure i/o de direcció d'activitats de temps lliure infantil i juvenil.  
  
- Estar en possessió del Certificat de professionalitat d'informació juvenil o qualsevol altre certificat de professionalitat relacionat amb joventut o desenvolupament comunitari.  
- Haver realitzat activitats de voluntariat de forma continuada en associacions juvenils.  
7. En cas de produir-se baixes temporals per malaltia o maternitat del personal contractat o nomenat, l'entitat beneficiària estarà obligada a cobrir les baixes produïdes, procedirà a contractar nou personal pel temps necessari i assumirà directament el cost que aquestes baixes puguen ocasionar. No seran subvencionables els períodes temporals en què aquest personal no estiga efectivament contractat o nomenat, ni aquells en què no hi haja continuïtat en la prestació del servei per no haver-se cobert les baixes que es produïsquen.  
8. Les persones contractades o nomenades hauran de coordinar-se amb:  
a) Les persones que treballen en l'àrea de joventut, en la qual haurà d'integrar-se, i en altres àrees de l'ajuntament.  
b) El personal dels municipis beneficiaris de la mateixa línia de subvenció. Si el municipi pertany a una entitat beneficiària de la línia S6030000, «Suport a la Xarxa Jove», treballarà en col·laboració amb la persona contractada per aquesta entitat.  
c) Amb el personal assignat al contracte de suport a la Xarxa Jove, d'acord amb les instruccions que facilite l'IVAJ.  
d) Amb l'IVAJ, participant en sessions de formació i en les reunions de coordinació que s'establisquen.  
  
Seté. Forma de pagament  
1. L'ajuda es farà efectiva de conformitat amb el que disposa l'article 171 de la Llei 1/2015, de 6 de febrer, d'Hisenda Pública, del sector públic instrumental i de subvencions, de la forma següent:  
- En el cas dels ajuntaments que tinguen persones contractades o nomenades en el moment de presentar la sol·licitud de subvenció, es podrà lliurar, si així ho sol·liciten (annex I), una bestreta de fins a un 30 % de les despeses corresponents a aquestes persones. En la resta dels casos aquesta bestreta es podrà sol·licitar quan es comunique la nova contractació o nomenament (annex II).  
- Podran realitzar-se posteriors pagaments a compte, imputables a l'import pendent de la subvenció, de fins a un 30 % d'aquesta, a sol·licitud de les entitats beneficiàries, després de l'aportació i comprovació de la documentació justificativa de l'efectiva i correcta aplicació de la quantitat abonada a compte.  
2. Els pagaments es faran efectius mitjançant transferència bancària. Amb caràcter previ a cada pagament, l'entitat beneficiària haurà de certificar (annex II) que compleix les condicions que estableix l'article 34.5 de la Llei 38/2003, de 17 de novembre, general de subvencions, i qualsevol altra que establisca la normativa aplicable.  
  
Huité. Justificació  
1. Podran imputar-se a aquesta subvenció les despeses efectuades entre l'1 de gener i el 31 de desembre de 2021.  
2. Sense que es puga superar l'import total de la subvenció, els conceptes i els imports màxims imputables seran els següents:  
a) Fins a 33.000 euros pels costos salarials derivats del nomenament o la contractació d'una persona de grup A, amb els perfils i requisits establits en el punt sisé.  
b) Fins a 28.000 euros pels costos salarials derivats del nomenament o la contractació d'una persona del grup B, amb els requisits establits en el punt sisé.  
3. Quan se sol·licite un pagament a compte, haurà de justificar-se la despesa corresponent al total de la bestreta o pagament a compte anterior, mitjançant la presentació de la següent documentació:  
a) Certificat del secretari o secretària, interventor o interventora de l'entitat, en el qual s'expressaran les dates inicial i final del període de meritació certificada i la relació de les despeses que es justifiquen. En els costos salarials es desglossarà la quantia que corresponga a percepcions salarials i la corresponent a cotitzacions obligatòries a la Seguretat Social (annex IV).  
b) Informe memòria de les actuacions realitzades, en el període comprés en el certificat anterior, d'acord amb el que s'estableix en l'apartat 11 del punt quart d'aquesta resolució (annex III).  
4. Fins al dia 30 de novembre de 2021, es presentarà davant de l'IVAJ la documentació indicada en el punt anterior corresponent a la part de la subvenció que no s'haja justificat anteriorment.  
En el cas de quantitats reportades i pendents d'abonament per causa no imputable a l'entitat, que es troben en la fase comptable AD o posterior, s'admetrà el certificat, signat pel secretari o secretària, interventor o interventora, en el qual es faça constar aquest fet.  
5. La liquidació final de la subvenció es produirà una vegada l'entitat beneficiària aporte la documentació indicada en l'apartat anterior.  
  
  
Nové. Obligacions davant de tercers  
L'IVAJ no adquirirà cap obligació respecte de la selecció dels mitjans personals necessaris per a la realització de l'objecte de la present subvenció, que correspondrà a l'entitat beneficiària, i aniran a càrrec seu tant les obligacions econòmiques com qualsevol altra que se'n derive, en funció del seu règim jurídic. L'IVAJ quedarà exonerat de tota responsabilitat respecte a aquest personal, les persones usuàries o tercers, incloent-hi l'Administració Tributària i la Seguretat Social.  
  
  
Desé. Seguiment  
L'IVAJ, directament o a través de tercers, realitzarà un seguiment periòdic mitjançant contacte directe amb l'entitat local, el personal contractat o nomenat i les persones ateses, o per qualsevol altre mitjà que estime adequat per a comprovar el compliment de l'objecte de la subvenció.  
Onzé. Notificació a la Comissió Europea  
Les ajudes concedides no necessiten ser notificades a la Comissió Europea, ja que no reuneixen els requisits de l'apartat 1 de l'article 107 del Tractat de Funcionament de la Unió Europea, atés que els destinataris directes són entitats locals que exerceixen poders públics i tenen caràcter d'administració pública.  
  
Dotzé. Compatibilitat amb altres ajudes  
Les ajudes concedides són compatibles amb altres subvencions, ajudes, ingressos o recursos per a la mateixa finalitat, procedents de qualsevol administració o ens públic o privat, nacional, de la Unió Europea o d'organismes internacionals, tenint en compte que l'import total de les subvencions rebudes en cap cas podrà ser de tal quantia que, aïlladament o en concurrència amb altres subvencions, ajudes, ingressos o recursos, supere el cost de l'activitat subvencionada; en aquest cas serà procedent el reintegrament d'aquesta quantitat.  
  
Tretzé. Minoració, anul·lació i reintegrament de subvencions  
Serà procedent el reintegrament de les quantitats percebudes i l'exigència de l'interés de demora corresponent, des del moment del pagament de la subvenció fins al dia en què s'acorde la procedència del reintegrament, o la data en què el deutor ingresse el reintegrament, si és anterior, en els supòsits que estableix l'apartat 1 de l'article 37 de la Llei general de subvencions. El reintegrament es reclamarà pel procediment que preveu l'article 172 de la Llei 1/2015, de 6 de febrer, de la Generalitat.  
  
Catorzé. Període de temps que contempla la subvenció  
Podran imputar-se a aquesta subvenció les despeses efectuades entre l'1 de gener i el 31 de desembre de 2021. En cas que alguna de les entitats beneficiàries haja contractat o nomenat personal contemplat en la present resolució, abans de la seua entrada en vigor o execució efectiva, i sempre que ho haja fet en les condicions i amb les funcions indicades en aquesta, podrà, prèvia justificació d'aquest fet, cobrir l'import de les despeses des de l'1 de gener de 2021 fins que es faça efectiva la present resolució, sense sobrepassar l'import pressupostat.  
  
La present resolució posa fi a la via administrativa i contra aquesta pot interposar-se un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos a comptar de l'endemà de la seua publicació, de conformitat amb el que disposa l'article 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici que l'entitat local interessada, prèviament, i amb caràcter potestatiu, conforme al que es disposa en l'article 44 de la citada llei, puga requerir l'IVAJ perquè anul·le o rectifique aquesta resolució, en el termini de dos mesos comptats des que haguera conegut o pogut conéixer la resolució.  
  
València, 12 de març de 2021.- El director general de l'Institut Valencià de la Joventut: Jesús Martí Nadal.